ระเบียบคณะกรรมการตุลาการศาลยุติธรรมระเบียบคณะกรรมการตุลาการศาลยุติธรรมว่าด้วยกำหนดการประกอบวิชาชีพอย่างอื่นที่เกี่ยวเนื่องกับกฎหมายและเงื่อนไขเกี่ยวกับการประกอบวิชาชีพ(ฉบับที่ ๔)พ.ศ. ๒๕๕๓ โดยที่เป็นการสมควรให้มีการปรับปรุงระเบียบคณะกรรมการตุลาการศาลยุติธรรมว่าด้วยกำหนดการประกอบวิชาชีพอย่างอื่นที่เกี่ยวเนื่องกับกฎหมายและเงื่อนไขเกี่ยวกับการประกอบวิชาชีพให้เหมาะสมยิ่งขึ้นอาศัยอำนาจตามความในมาตรา๒๗ (๓) แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓คณะกรรมการตุลาการศาลยุติธรรมออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการตุลาการศาลยุติธรรมว่าด้วยกำหนดการประกอบวิชาชีพอย่างอื่นที่เกี่ยวเนื่องกับกฎหมายและเงื่อนไขเกี่ยวกับการประกอบวิชาชีพ (ฉบับที่ ๔) พ.ศ. ๒๕๕๓ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกความในข้อ ๓แห่งระเบียบคณะกรรมการตุลาการศาลยุติธรรม ว่าด้วยกำหนดการประกอบวิชาชีพอย่างอื่นที่เกี่ยวเนื่องกับกฎหมายและเงื่อนไขเกี่ยวกับการประกอบวิชาชีพ พ.ศ. ๒๕๔๕ และให้ใช้ความต่อไปนี้แทนข้อ ๓ การประกอบวิชาชีพอย่างอื่นที่เกี่ยวเนื่องกับกฎหมายคือ(๑)เป็นอาจารย์ประจำคณะนิติศาสตร์ หรือภาควิชานิติศาสตร์หรือสาขาวิชานิติศาสตร์ในมหาวิทยาลัยของรัฐซึ่งคณบดีหรือตำแหน่งที่เทียบเท่ารับรองว่าได้สอนวิชากฎหมายตามหลักสูตรในคณะนิติศาสตร์ หรือภาควิชานิติศาสตร์ หรือสาขาวิชานิติศาสตร์มาแล้วตามแบบที่กำหนดท้ายระเบียบนี้(๒)เป็นพนักงานฝ่ายปกครองหรือตำรวจ ซึ่งทำหน้าที่พนักงานสอบสวนและผู้บังคับบัญชารับรองว่าได้ปฏิบัติงานในหน้าที่พนักงานสอบสวนมาแล้วไม่น้อยกว่า๒๐ เรื่อง ตามแบบที่กำหนดท้ายระเบียบนี้(๓)เป็นข้าราชการศาลยุติธรรมตำแหน่งเจ้าพนักงานศาลยุติธรรม (วุฒิทางกฎหมาย) หรือเจ้าพนักงานคดีสำนักงานศาลยุติธรรมซึ่งผู้บังคับบัญชารับรองว่าได้ปฏิบัติงานด้านกฎหมายอย่างแท้จริงในหน้าที่ดังกล่าวตามมาตรฐานในสายงานนิติการที่ก.ศ. กำหนดตามแบบที่กำหนดท้ายระเบียบนี้(๔)เป็นนายทหารซึ่งทำหน้าที่นายทหารสืบสวนสอบสวน หรือนายทหารสารวัตรสืบสวนสอบสวนกระทรวงกลาโหมซึ่งผู้บังคับบัญชารับรองว่าได้ปฏิบัติงานสอบสวนคดีอาญาซึ่งอยู่ในอำนาจของศาลทหารมาแล้วไม่น้อยกว่า๒๐ เรื่อง ตามแบบที่กำหนดท้ายระเบียบนี้(๕)เป็นข้าราชการตำแหน่งเจ้าหน้าที่สืบสวนสอบสวน สำนักงานคณะกรรมการป้องกันและปราบปรามยาเสพติด(สำนักงาน ป.ป.ส.)ซึ่งผู้บังคับบัญชารับรองว่าได้ปฏิบัติงานสอบสวนคดียาเสพติดมาแล้วไม่น้อยกว่า ๒๐เรื่อง ตามแบบที่กำหนดท้ายระเบียบนี้(๖)เป็นข้าราชการตำแหน่งเจ้าพนักงานป้องกันและปราบปรามการทุจริตแห่งชาติ สำนักงานคณะกรรมการป้องกันและปราบปรามการทุจริตแห่งชาติ(สำนักงาน ป.ป.ช.) ซึ่งผู้บังคับบัญชารับรองว่าได้ปฏิบัติงานตรวจสอบทรัพย์สินหรือไต่สวนและวินิจฉัยคดีที่อยู่ในอำนาจหน้าที่ของสำนักงานคณะกรรมการป้องกันและปราบปรามการทุจริตแห่งชาติตามแบบที่กำหนดท้ายระเบียบนี้(๗)เป็นข้าราชการตำแหน่งนักวิชาการตรวจเงินแผ่นดิน (วุฒิทางกฎหมาย)สำนักงานการตรวจเงินแผ่นดิน (สตง.) หรือนักวิชาการที่ดิน (วุฒิทางกฎหมาย)กรมที่ดินซึ่งผู้บังคับบัญชารับรองว่าได้ปฏิบัติงานด้านกฎหมายอย่างแท้จริงในหน้าที่ดังกล่าวตามมาตรฐานในสายงานนิติการที่ก.พ. กำหนด ตามแบบที่กำหนดท้ายระเบียบนี้(๘)เป็นเจ้าพนักงานการเลือกตั้ง (งานนิติการ) สำนักงานคณะกรรมการการเลือกตั้ง (สำนักงานกกต.)ซึ่งผู้บังคับบัญชารับรองว่าได้ปฏิบัติงานด้านกฎหมายอย่างแท้จริงในหน้าที่ดังกล่าวตามมาตรฐานในสายงานนิติการที่ก.พ. กำหนด หรือเป็นเจ้าพนักงานการเลือกตั้ง (งานวินิจฉัยหรืองานสืบสวนสอบสวน)หรือพนักงานสืบสวนสอบสวน สำนักงานคณะกรรมการการเลือกตั้ง ซึ่งผู้บังคับบัญชารับรองว่าได้ปฏิบัติงานพิจารณาวินิจฉัยหรือสอบสวนมาแล้วไม่น้อยกว่า๒๐ เรื่อง ตามแบบที่กำหนดท้ายระเบียบนี้(๙)เป็นข้าราชการหรือลูกจ้างในกระทรวงยุติธรรม ทำหน้าที่พนักงานคุมประพฤติ ซึ่งผู้บังคับบัญชารับรองว่าได้ปฏิบัติงานในหน้าที่ดังกล่าวตามมาตรฐานในสายงานคุมประพฤติที่ก.พ. กำหนด ตามแบบที่กำหนดท้ายระเบียบนี้(๑๐)เป็นเจ้าหน้าที่ของรัฐ หรือลูกจ้างในหน่วยงานของรัฐซึ่งผู้บังคับบัญชารับรองว่าได้ปฏิบัติงานในหน้าที่นิติกรตามมาตรฐานในสายงานนิติการที่ก.พ. หรือองค์กรกลางบริหารงานบุคคลอื่นกำหนด แล้วแต่กรณีตามแบบที่กำหนดท้ายระเบียบนี้(๑๑)เป็นพนักงานของสถาบันการเงินที่ ก.ต. รับรองซึ่งผู้บังคับบัญชารับรองว่าได้ปฏิบัติงานในหน้าที่นิติกรตามแบบที่กำหนดท้ายระเบียบนี้(๑๒)เป็นอาจารย์ผู้บรรยายประจำวิชาของคณะนิติศาสตร์ในสถาบันอุดมศึกษาเอกชนที่กระทรวงศึกษาธิการให้การรับรองมาตรฐานการศึกษาของหลักสูตรนิติศาสตร์ซึ่งคณบดีหรือตำแหน่งที่เทียบเท่ารับรองว่าได้สอนวิชากฎหมายตามหลักสูตรในคณะนิติศาสตร์มาแล้วในวิชาใดวิชาหนึ่งหรือหลายวิชาดังนี้กฎหมายแพ่งและพาณิชย์ กฎหมายอาญา กฎหมายวิธีพิจารณาความแพ่ง กฎหมายวิธีพิจารณาความอาญากฎหมายลักษณะพยานหลักฐาน กฎหมายล้มละลาย พระธรรมนูญศาลยุติธรรมกฎหมายว่าด้วยการจัดตั้งศาลแขวงและวิธีพิจารณาความอาญาในศาลแขวง กฎหมายรัฐธรรมนูญกฎหมายปกครอง กฎหมายทรัพย์สินทางปัญญา กฎหมายภาษีอากร กฎหมายแรงงาน กฎหมายการค้าระหว่างประเทศกฎหมายพาณิชย์นาวี หรือกฎหมายระหว่างประเทศ ตามแบบที่กำหนดท้ายระเบียบนี้(๑๓)เป็นเจ้าหน้าที่ศาลรัฐธรรมนูญ (วุฒิทางกฎหมาย) สำนักงานศาลรัฐธรรมนูญ ซึ่งผู้บังคับบัญชารับรองว่าได้ปฏิบัติงานด้านกฎหมายอย่างแท้จริงในหน้าที่ดังกล่าวตามมาตรฐานที่สำนักงานศาลรัฐธรรมนูญกำหนดตามแบบที่กำหนดท้ายระเบียบนี้(๑๔)เป็นนักวิจัยหรือผู้ช่วยนักวิจัย (วุฒิทางกฎหมาย)ศูนย์เทคโนโลยีอิเล็กทรอนิกส์และคอมพิวเตอร์แห่งชาติสำนักงานพัฒนาวิทยาศาสตร์และเทคโนโลยีแห่งชาติ ซึ่งผู้บังคับบัญชารับรองว่าได้ปฏิบัติงานด้านกฎหมายอย่างแท้จริงในหน้าที่ดังกล่าวตามมาตรฐานที่สำนักงานพัฒนาวิทยาศาสตร์และเทคโนโลยีแห่งชาติกำหนดตามแบบที่กำหนดท้ายระเบียบนี้(๑๕)เป็นตำรวจซึ่งทำหน้าที่นิติกร สำนักงานตำรวจแห่งชาติและผู้บังคับบัญชารับรองว่าได้ปฏิบัติงานในหน้าที่นิติกรตามมาตรฐานในสายงานนิติการที่สำนักงานตำรวจแห่งชาติกำหนดตามแบบที่กำหนดท้ายระเบียบนี้(๑๖)เป็นพนักงานคดีปกครอง (วุฒิทางกฎหมาย) สำนักงานศาลปกครองซึ่งผู้บังคับบัญชารับรองว่าได้ปฏิบัติงานด้านกฎหมายอย่างแท้จริงในหน้าที่ดังกล่าวตามมาตรฐานที่สำนักงานศาลปกครองกำหนดตามแบบที่กำหนดท้ายระเบียบนี้(๑๗)เป็นพนักงานสอบสวนคดีพิเศษ หรือเจ้าหน้าที่คดีพิเศษ (วุฒิทางกฎหมาย) กรมสอบสวนคดีพิเศษซึ่งผู้บังคับบัญชารับรองว่าได้ปฏิบัติงานด้านกฎหมายอย่างแท้จริงในหน้าที่ดังกล่าวตามมาตรฐานที่กรมสอบสวนคดีพิเศษกำหนดตามแบบที่กำหนดท้ายระเบียบนี้(๑๘)เป็นเจ้าหน้าที่สืบสวนสอบสวน (วุฒิทางกฎหมาย)สำนักงานป้องกันและปราบปรามการฟอกเงินซึ่งผู้บังคับบัญชารับรองว่าได้ปฏิบัติงานสอบสวนคดีเกี่ยวกับการป้องกันและปราบปรามการฟอกเงินมาแล้วไม่น้อยกว่า๒๐ เรื่อง ตามแบบที่กำหนดท้ายระเบียบนี้(๑๙)เป็นเจ้าหน้าที่สอบสวน (งานวินิจฉัยเรื่องร้องเรียน) สำนักงานผู้ตรวจการแผ่นดิน ซึ่งผู้บังคับบัญชารับรองว่าได้ปฏิบัติงานด้านสอบสวนมาแล้วไม่น้อยกว่า๒๐ เรื่อง ตามแบบที่กำหนดท้ายระเบียบนี้(๒๐)เป็นเจ้าหน้าที่สืบสวนสอบสวน (วุฒิทางกฎหมาย) สำนักงานคณะกรรมการคุ้มครองผู้บริโภคซึ่งผู้บังคับบัญชารับรองว่าได้ปฏิบัติงานด้านสืบสวนสอบสวนมาแล้วไม่น้อยกว่า ๒๐เรื่อง ตามแบบที่กำหนดท้ายระเบียบนี้ข้อ ๔ ให้ยกเลิกความในข้อ ๓/๑แห่งระเบียบคณะกรรมการตุลาการศาลยุติธรรม ว่าด้วยกำหนดการประกอบวิชาชีพอย่างอื่นที่เกี่ยวเนื่องกับกฎหมายและเงื่อนไขเกี่ยวกับการประกอบวิชาชีพ พ.ศ. ๒๕๔๕ และให้ใช้ความต่อไปนี้แทนข้อ ๓/๑ นอกจากวิชาชีพที่กำหนดในข้อ๓การประกอบวิชาชีพอย่างอื่นที่เกี่ยวเนื่องกับกฎหมายให้รวมถึงวิชาชีพอย่างอื่นที่ได้ปฏิบัติงานด้านกฎหมายในลักษณะทำนองเดียวกันหรือเทียบได้กับวิชาชีพตามข้อ๓ ที่ ก.ต. รับรอง ทั้งนี้ตามเงื่อนไขการประกอบวิชาชีพที่ ก.ต. กำหนดการรับรองของผู้บังคับบัญชาว่าผู้สมัครได้ประกอบวิชาชีพที่ก.ต. รับรองให้เป็นไปตามแบบที่กำหนดท้ายระเบียบนี้ประกาศ ณ วันที่ ๘กุมภาพันธ์ พ.ศ. ๒๕๕๓สบโชค สุขารมณ์ประธานศาลฎีกาประธานกรรมการตุลาการศาลยุติธรรม[เอกสารแนบท้าย]๑.หนังสือรับรองการประกอบวิชาชีพสำหรับผู้สมัครตามความในมาตรา ๒๗ (๓)แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ (วิชาชีพอย่างอื่นฯ(แบบ ๑))๒.หนังสือรับรองการประกอบวิชาชีพสำหรับผู้สมัครตามความในมาตรา ๒๗ (๓)แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ (วิชาชีพอย่างอื่นฯ(แบบ ๒))๓.หนังสือรับรองการประกอบวิชาชีพสำหรับผู้สมัครตามความในมาตรา ๒๗ (๓)แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ (วิชาชีพอย่างอื่นฯ(แบบ ๓))๔.หนังสือรับรองการประกอบวิชาชีพสำหรับผู้สมัครตามความในมาตรา ๒๗ (๓)แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ (วิชาชีพอย่างอื่นฯ(แบบ ๔))๕.หนังสือรับรองการประกอบวิชาชีพสำหรับผู้สมัครตามความในมาตรา ๒๗ (๓)แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ (วิชาชีพอย่างอื่นฯ(แบบ ๕))๖.หนังสือรับรองการประกอบวิชาชีพสำหรับผู้สมัครตามความในมาตรา ๒๗ (๓)แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ (วิชาชีพอย่างอื่นฯ(แบบ ๖))๗.หนังสือรับรองการประกอบวิชาชีพสำหรับผู้สมัครตามความในมาตรา ๒๗ (๓)แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ (วิชาชีพอย่างอื่นฯ(แบบ ๗))๘.หนังสือรับรองการประกอบวิชาชีพสำหรับผู้สมัครตามความในมาตรา ๒๗ (๓)แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ (วิชาชีพอย่างอื่นฯ(แบบ ๘))๙.หนังสือรับรองการประกอบวิชาชีพสำหรับผู้สมัครตามความในมาตรา ๒๗ (๓)แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ (วิชาชีพอย่างอื่นฯ(แบบ ๙))๑๐.หนังสือรับรองการประกอบวิชาชีพสำหรับผู้สมัครตามความในมาตรา ๒๗ (๓)แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ (วิชาชีพอย่างอื่นฯ(แบบ ๑๐))๑๑.หนังสือรับรองการประกอบวิชาชีพสำหรับผู้สมัครตามความในมาตรา ๒๗ (๓) แห่งพระราชบัญญัติระเบียบข้าราชการฝ่ายตุลาการศาลยุติธรรมพ.ศ. ๒๕๔๓ (วิชาชีพอย่างอื่นฯ (แบบ ๑๑))๑๒.หนังสือรับรองการประกอบวิชาชีพสำหรับผู้สมัครตามความในมาตรา ๒๗ (๓)แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ (วิชาชีพอย่างอื่นฯ(แบบ ๑๒))๑๓. หนังสือรับรองการประกอบวิชาชีพสำหรับผู้สมัครตามความในมาตรา๒๗ (๓) แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ (วิชาชีพอย่างอื่นฯ(แบบ ๑๓))๑๔.หนังสือรับรองการประกอบวิชาชีพสำหรับผู้สมัครตามความในมาตรา ๒๗ (๓)แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ (วิชาชีพอย่างอื่นฯ(แบบ ๑๔))๑๕.หนังสือรับรองการประกอบวิชาชีพสำหรับผู้สมัครตามความในมาตรา ๒๗ (๓)แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ (วิชาชีพอย่างอื่นฯ(แบบ ๑๕))๑๖.หนังสือรับรองการประกอบวิชาชีพสำหรับผู้สมัครตามความในมาตรา ๒๗ (๓)แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ (วิชาชีพอย่างอื่นฯ(แบบ ๑๖))๑๗.หนังสือรับรองการประกอบวิชาชีพสำหรับผู้สมัครตามความในมาตรา ๒๗ (๓)แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ (วิชาชีพอย่างอื่นฯ(แบบ ๑๗))๑๘.หนังสือรับรองการประกอบวิชาชีพสำหรับผู้สมัครตามความในมาตรา ๒๗ (๓)แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ (วิชาชีพอย่างอื่นฯ(แบบ ๑๘))๑๙.หนังสือรับรองการประกอบวิชาชีพสำหรับผู้สมัครตามความในมาตรา ๒๗ (๓)แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ (วิชาชีพอย่างอื่นฯ(แบบ ๑๙))๒๐.หนังสือรับรองการประกอบวิชาชีพสำหรับผู้สมัครตามความในมาตรา ๒๗ (๓)แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ (วิชาชีพอย่างอื่นฯ(แบบ ๒๐))๒๑.หนังสือรับรองการประกอบวิชาชีพสำหรับผู้สมัครตามความในมาตรา ๒๗ (๓)แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ (วิชาชีพอย่างอื่นฯ(แบบตามข้อ ๓/๑ วรรคสอง))(ดูข้อมูลจากภาพกฎหมาย)ปริยานุช/ผู้จัดทำ๒๓ กุมภาพันธ์ ๒๕๕๓นฤดล/ผู้ตรวจ๑๖ กุมภาพันธ์ ๒๕๕๔[๑] ราชกิจจานุเบกษาเล่ม ๑๒๗/ตอนที่ ๑๐ ก/หน้า ๓๐/๑๒ กุมภาพันธ์ ๒๕๕๓